आज सबसे बड़ी समस्या बुजुर्गों को पर्याप्त संरक्षण की है जिसका आज अभाव है। देश का सामाजिक न्याय और अधिकारिता मंत्रालय भले उनकी तादाद 2011 की जनगणना के मुताबिक 8.6 फीसदी माने जिसके हिसाब से यह करीब 10.40 करोड़ के आसपास होती है। जबकि संयुक्त राष्ट्र की विश्व जनसंख्या रिपोर्ट के अनुसार विश्व में 60 साल की उम्र पार कर चुके लोगों की तादाद 84.10 करोड़ है। वर्तमान में विश्व की मौजूदा आबादी तकरीब 7.3 अरब है, जिसमें 12 फीसदी लोग बुजुर्ग की श्रेणी में आते हैं। दुनिया में 2050 में कुल आबादी होगी 9.8 अरब जिसमें बुजुर्ग आबादी 22 फीसदी होगी।